ועדת הפנים והגנת הסביבה, כנסת 20, פרוטוקול מספר 142, 2016-02-29 13:40

דוד אמסלם: רבותיי, אני רוצה לעשות הצבעה בכל נושא הרביזיה שביקשה חברת הכנסת יעל גרמן.

דוד אמסלם: מי שבעד הרביזיה הוא מתנגד להצעה הכוללת.

דוד אמסלם: מי בעד הרביזיה?

יעל כהן-פארן: אפשר לנמק?

דוד אמסלם: מי ביקש את הרביזיה, גרמן?

יעל גרמן: אני נותנת ליעל לנמק.

יעל כהן-פארן: אני אהיה קצרה.

יעל כהן-פארן: זה לא שהתקנות כולן רעות, אבל אני חושבת שהזמן שעמד לוועדה לדיון רציני ועצם זה שהן הגיעו ברגע האחרון ויש בהן דברים מאוד בעייתיים, לכן אני ממשיכה להתנגד ולכן הוצעה הרביזיה.

יעל כהן-פארן: אני חושבת שיש מקום לדיון ולשינוי, כמו בסעיף 1 בתקנות, שהוא מאוד בעייתי, ומספר סעיפים נוספים, לכן אנחנו לא מוכנים לתקנות כמו שהן.

יעל כהן-פארן: אנחנו רוצים שיהיה מועד, אתה יכול גם לקבוע מועד, תוך חודש, תוך חודשיים, שהן יעברו, יהיו דיונים, אבל לא להעביר אותן כמו שהן.

יעל כהן-פארן: הן בעייתיות מאוד, הן לא יעזרו לנו בהרבה תחומים לפתור את בעיית זיהום האוויר והן לחמש שנים, לא יהיה עוד שנה-שנתיים לבדוק ולחזור לאחור.

יעל כהן-פארן: לכן אני קוראת לכולם לתמוך ברביזיה ולערוך דיון חדש.

דוד אמסלם: דרך אגב, אני קבעתי שעוד שנתיים וחצי הם באים לדיווח בנושא הזה.

דוד אמסלם: אני גם אמרתי שאנחנו נעשה דיון תוך חצי שנה לגבי הנושא של כל - - -

יעל כהן-פארן: של ניטור, נכון, אבל היעדים לא ישתנו.

דוד אמסלם: אני מסביר.

דוד אמסלם: גם אחת לשנה נעשה דיון לגבי התקנות עצמן, האם צריך לקדם אותן, כן או לא, או לשנות את היעדים, כל היעדים שדיברנו.

יעל כהן-פארן: בעוד שנתיים וחצי, אתה אומר.

דוד אמסלם: לא, אני אעשה בעוד שנה, כל שנה אני אעשה בוועדה דיון לגבי הנושא הזה.

יעל כהן-פארן: אבל אי אפשר יהיה לשנות את התקנות, הן נקבעות עכשיו ויש להן תוקף לחמש שנים.

דוד אמסלם: אנחנו יכולים לשנות כל הזמן.

יעל כהן-פארן: והחריגות של 7 ימים נותנות אפשרות לרבע מהזמן לחרוג, לא 7 ימים.

דוד אמסלם: אני עונה לך עכשיו.

דוד אמסלם: זה לא דו שיח - - -

יעל כהן-פארן: בסדר גמור, זה לא דו שיח, אני סיימתי.

דוד אמסלם: טוב, רבותיי.

דוד אמסלם: מי בעד הרביזיה?

דוד אמסלם: שירים את ידו.

דוד אמסלם: 5.

דוד אמסלם: מי נגד הרביזיה?

דוד אמסלם: שירים את ידו.

דוד אמסלם: מי נמנע?

דוד אמסלם: הרביזיה לא התקבלה.

דוד אמסלם: בעד – 5

דוד אמסלם: נמנעים – 0 הרביזיה לא התקבלה.

דוד אמסלם: התקנות אושרו.

דוד אמסלם: תודה רבה, רבותיי.